钦定古今图书集成/明伦汇编/闺媛典/第065卷 > 萧哲妻黄氏
## 钦定古今图书集成/明伦汇编/闺媛典/第065卷 > 萧哲妻黄氏

按《诏安县志》：黄氏，萧哲妻。年二十六，夫殁，一女甫周
岁，守死不嫁。舅姑阴受他聘，择日欲强遣之，黄恳于
姑曰：“亟还他物，吾死不入其门。”姑怒詈之，黄度不免，
夜三鼓，弃女潜出，为死计。女啼不绝声，黄踌躇恐舅
姑觉而追之，反襁负其女趋江潭，插竹挂衣其旁，自
沉死。